दिल्ली की सबसे पॉश इलाके वाली जगह कनॉट प्लेस में महिला के साथ छेड़छाड़ करने का मामला सामने आया है। महिला का आरोप है कि अज्ञात व्यक्ति ने उसकी ऑफिस की छत पर उसका हाथ पकड़ लिया और हस्तमैथुन करने लगा। शिकायत के बाद पुलिस ने मामला दर्ज़ किया है। सामचार एजेंसी ANI के मुताबिक लड़की ने कहा लंच के समय ऑफिस की छत पर थी कि तभी एक व्यक्ति मेरे पीछे-पीछे छत पर पहुंच गया। इसके बाद आरोपी उसे गंदी तरह से घूरने लगा और उसकी तरफ बढ़ा। पीड़िता के पास पहुंच के आरोप उसके शरीर के ऊपरी हिस्से को छूने की कोशिश करने लगा। पीड़िता ने आरोपी को पीछे ढकेला और दरवाजे की तरफ भागी लेकिन छत का लॉक लगा हुआ था। पीड़िता का दावा है कि आरोपी ने ही छत के दरवाजे को लॉक किया था। इसके बाद आरोपी ने पीड़िता को पकड़ लिया और अपनी पैंट की जिप खोलकर गंदे तरीके से खुद को छूने लगा।